Kalifornia

es un estado de los Estados Unidos, la su kapitala es Sakramento. Keda el estado al sudoeste del paiz, topa kon el estado de Arizona al sudeste, al este topa kon Nevada, al oeste kon el oseano pasifiko, al norte kon Oregon i al sud kon el paiz de Meksiko (estado de Basha Kalifornia).

El estado de Kalifornia es uno de los estados mas puedores delos Estados Unidos y del olam, la industria, el komersio, el filmo, el turizmo, la mineria i el desvelopamiento de la industria de fraguas es el poderiyo ekonomiko del estado. Endemas es el estado mas povlado de los Estados Unidos, ay aki grandes zonas metropolitanas ande moran milyones de abitantes.

 Etimolojia 
El nombre Kalifornia ya egzistia denantes del deshkubrimiento de Amerika, Kalifornia era el nombre de un paiz animado o inventado ela Evropa.

 Istoria 
Los primeros ombres ke afinkaron en el territorio ke oyendia se afama komo Kalifornia hue aze 10,000 anyos atras, Kalifornia hue uno de los sitios ande se avlaron munchas linguas aborijinalas en el kontinente amerikano, denantes de la arrivada de los evropeos. Varios estudiosos estiman ke los indijenas zon alredor de 100,000 a 300,000 en la aktualidad, kuando denantes eran muchos grupos indijenas. Los puevlos mas mentados zon los pomo, los chumash, los yumanos, entre otros.

 Mueva Espanya 
En 1542, Juan Rodríguez Cabrillo hue komandado por Pedro de Alvarado i apoyado por Antonio de Mendoza y Pacheco, primero virrey dela Mueva Espanya, para eksplorad el Pasifiko Norte, la penínsola de Basha California i el golfo de Kalifornia o mar de Cortés, Ke avian sido deshkubiertos frekamente i eksplorados por Francisco de Ulloa, Fernando de Alarcón, Juan de Fuca i Domingo del Castillo. Kon isos viajes se avia demostrado ke la peninsula de Basha Kalifornia no era una izla, sino ke estava unida a tierra firme i rodeada de aguas por el golfo de Kalifornia o la Mar del Sud (oseano Pasifiko). Rodríguez Cabrillo esperanzava topar kon la mitika i puededora sivdad de Cíbola que se kreyia egzistia en alkuno lugar al norte de la beira del oseano Pasifiko, endemas de bushkar el inegzistente paso o estrecho de Anián ke se dizia ke unio al norte los océanos Pasífiko i Atlántiko.

 Jeografia 
El territorio kaliforniano komparte frontiera internasionala kon Basha Kalifornia al sud i al norte topa kon Oregon, al este kon Nevada i al sudeste kon Arizona, enlos Estados Unidos. El estado es apartajado en kondados, la kapitala es Sakramento. Es el estado kon mayor nifus delos Estados Unidos.

El estado de Kalifornia se topa en las koordenadas jeografikas del meridiano de Greenwich latitud norte 42º 00' 00 minima, 32º 00' 00 maksima, longitud oeste 114º 00' 00 minima, 124º 00' 00 maksima. En el Oseano Pasifiko ay dos grandes izlas, izla Santa Barbara, Izla Santa Cruz i la izla San Clemente, tamben al sud keda la izla Santa Katalina.

 Klima 
En el estado de Kalifornia ay una grande diversidad de klimas, el norte es de klima templado i de alta montanya, al sentro es un lugar onde muchiguan frutos komo olivo, uva o nar, las katenas montanyosas zon de klima templado i frio, ayi ay huertes inyevadas en invierno i esta yeno de pinos, ensinos y arvoles de grandes dimensiones, se konose komo la Sierra Nevada; en la major parte del territorio estatal es desyerto kon pokas luvias, rodeado de mares i nyevinas.

 Governo i administrasion 

 Organizasion territoriala 
El Estado de Kalifornia es apartajado en  kondados.

 Kondados 
KondadoKaveseraPovlasionArea (km2)Kondado de ImperialCalexico Kondado de Los AnjelesLos Anjeles Kondado de OrangeSanta Ana Kondado de San BernardinoSanta Bernardino Kondado de San DiegoSan Diego 

 Demografia 
Kalifornia es el estado kon mayor nifus delos Estados Unidos, kaji toda la povlasion es afinkada en zonas urbanas komo la Zona metropolitana delos Los Anjeles, La grande Zona Megalopolitana de San Francisco, Oakland, San Jose, Santa CLara, Sacramento i la zona metropolitana de San Diego.

 Kultura 
El estado de Kalifornia es uno de los estados kon una grande oferta kulturala; los puevlos aborijinalos son los primeros umanos ke afinkaron en lo ke oy endia es yamado Kalifornia, ay munchas reservasiones de los ultimos avitantes indijenas del estado, kienes amostran la su kultura ansestrala denantes de la arrivada de los espanyoles.

 Espor 
El surfing es uno de los esportes mas praktikados del estado de Kalifornia.

 Ver endemas 
 Big Sur

Referensias

 Atamientos eksternos 

Kateggoría:Vikipedya:Artikolos kon grafia ladina
Katēggoría:Kalifornia